ગીર-સોમનાથ જીલ્લામાં કાર્યરત ૧૮ રાષ્ટ્રીયકૃત બેંકોની ૬પ થી વઘુ બ્રાંચોના એક હજાર બેંક કર્મીઓ હડતાલમાં જોડાયા હતા. જેના લીઘે જીલ્લામાં અંદાજે ૧૫૦૦ કરોડનું ટર્ન ઓવર અટકી પડેલ છે. આ હડતાલમાં જીલ્લાના છેવાડાના ગ્રામ્ય વિસ્તારોમાં કે જયાં બેંકોની એક જ શાખા કાર્યરત હોય અને તેમાં બે કર્મચારીઓ કામ કરી રહેલ તેઓ પણ આ દેશવ્યાપી હડતાલમાં જોડાયા હતા. જીલ્લાના કોડીનાર, ઉના, તાલાલા સહિતના ગામોમાં પણ સ્થાનીક બેંક કર્મીઓ એકત્ર થઇ સુત્રોચ્ચાર કરી રોષ વ્યકત કરેલ હતો.